text: IC-4 tog ramponeret af bom
  23 oktober 2013 kl. 06.53
  Der har været et mindre uheld på Esbjerg Station, hvor et IC-4 tog med lav fart er stødt ind i en stop-bom.
  Forenden på toget er noget ramponeret. Uheldet skete lørdag, oplyser TV2, og havarikommissionen er ved at undersøge hvorfor.
  IC-4 toget er ikke den mest fornuftige investering, DSB har foretaget. IC-4 er nærmest en selvkørende skrammelkasse, og der har været problemer med stort set alt i det tog, der blev købt til at være fremtidens passager-transport.
  Uheldet lørdag er ikke det første uheld med IC-4, som havarikommissionen skal undersøge. Der har tidligere været problemer med bremserne på toget, og for to år siden blev al kørsel med IC-4 indstillet i flere måneder.
  DSB har købt 82 tog-sæt. Transportminister Pia Olsen Dyhr (SF) har sagt, at de diesel-drevne IC-4 skal køre, indtil jernbanerne bliver elektrificeret.
  